Anexa nr.2

la Ordinul Ministerului Finanţelor

 nr.\_\_\_ din \_\_\_\_\_\_\_\_\_\_2017

MODUL DE COMPLETARE

A NOTEI DE INFORMARE PRIVIND SALARIUL ŞI ALTE PLĂŢI EFECTUATE DE CĂTRE ANGAJATOR ÎN FOLOSUL ANGAJAŢILOR, PRECUM ŞI PLĂŢILE ACHITATE REZIDENŢILOR DIN ALTE SURSE DE VENIT DECÂT SALARIUL ŞI IMPOZITUL PE VENIT REŢINUT DIN ACESTE PLĂŢI

Nota de informare(Forma IALS14) se completează după cum urmează:

Înpreambulul Notei de informarese reflectă:

în rubrica **„Codul fiscal**” – codul fiscal care reprezintă numărul personal de identificare al contribuabilului atribuit în modul stabilit de legislația în vigoare;

în rubrica **„Denumirea contribuabilului**” – denumirea contribuabilului, care trebuie să corespundă cu cea indicată în documentele de înregistrare eliberate de către organele abilitate conform legislației în vigoare;

în rubrica **„Serviciul Fiscal de Stat” –** denumirea subdiviziunii Serviciului Fiscal de Stat în a cărei rază se deservește contribuabilul, la care prezintă Nota de informare;

în rubrica **„Codul localității (CUATM)”** – codul localității unde este înregistrat sediul central al contribuabilului – cod unic de identificare (4 semne), conform Clasificatorului unităților administrativ-teritoriale al Republicii Moldova (CUATM), aprobat şi pus în aplicare de la 3 septembrie 2003 prin Hotărârea Departamentului „Moldova-Standard” nr.1398-ST din 3 septembrie 2003;

în rubrica **„Codul genului principal de activitate”** – codul genului principal de activitate, determinat conform Clasificatorului activităților din economia Moldovei, care corespunde codului din patru cifre;

în rubrica **„Perioada fiscală”** – perioada fiscală pentru care se prezintă nota de informare respectivă. Rubrica dată se completează sub formă de cod cu următorul format:

**P/NN/AAAA,**

unde:

**P** – indică periodicitatea prezentării Notei de informare şi poate primi valorile „L” – pentru perioada fiscală lunară (art.121 din Codul fiscal);

**NN** – indică numărul de luni pentru perioada lunară (L): de la 1 până la 12;

**AAAA** – indică anul gestionar;

în rubrica **„Data prezentării” –** data efectivă a prezentăriiNotei de informare subdiviziunii Serviciului Fiscal de Stat.

În **Nota de informare privind salariul şi alte plăți efectuate de către angajator în folosul angajaților, precum şi plățile achitate rezidenților din alte surse de venit decât salariul şi impozitul pe venit reținut din aceste plăți** (forma IALS14conform anexei nr.1 la prezentul Ordin) se indică:

în coloana 1 – numărul curent al înscrierii, cumulativ pe toată Nota, indiferent de numărul de pagini;

în coloana 2 – codul fiscal al angajatului;

în coloana 3 – numele şi prenumele angajatului;

în coloana 4 – codul fiscal al soției (soțului) (se indică numai în cazul în care angajatul beneficiază de scutirea pentru soție (șoţ));

în coloana 5 – codul sursei de venit, preluat din Darea de seamă lunară prezentată conform art. 92 alin.(2) din Codul fiscal;

în coloana 6 – suma totală a venitului îndreptată spre achitare în perioada fiscală, inclusiv suma plăților salariale aferente perioadei precedente şi achitate în anul curent;

în coloana 7 – numărul de luni în care venitul a fost îndreptat spre achitare (se completează numai în cazul achitării salariului);

în coloana 8 – **(A)** – suma scutirii nefolosită în anul precedent ca rezultat al neachitării salariului de către angajator şi trecută în anul de gestiune, art.24 alin.(11) din Legea pentru punerea în aplicare a titlurilor I şi II ale Codului fiscal;

în coloana 9 – **(P)** – suma scutirii personale, art.33 alin.(1) din Codul fiscal;

în coloana 10 – **(M)** – suma scutirii majore, art.33 alin.(2) din Codul fiscal;

în coloana 11 – **(S)** – suma scutirii acordate soției (soțului), art.34 alin.(1) din Codul fiscal;

în coloana 12 – **(Sm)** – suma scutirii majore acordată soției (soțului), art.34 alin.(2) din Codul fiscal;

în coloana 13 – **(N)** – suma scutirii pentru persoanele întreținute, cu excepţia persoanelor cu dizabilități în urma unei afecțiuni congenitale sau din copilărie, art.35 din Codul fiscal;

în coloana 14 – **(H)** – suma scutirii pentru persoanele întreținute-persoane cu dizabilități în urma unei afecțiuni congenitale sau din copilărie, art.35 din Codul fiscal;

în coloana 15 – suma totală a scutirilor acordate angajatului pentru perioada fiscală respectivă;

în coloana 16 – suma primelor de asigurare obligatorie de asistență medicală permisă spre deducere, art.36 alin.(6) din Codul fiscal;

în coloana 17 – suma contribuțiilor individuale de asigurări sociale de stat obligatorii permisă spre deducere, art.36 alin.(7) din Codul fiscal;

în coloana 18 – suma impozitului pe venit reținut la sursa de plată.

Coloanele 8-17, în cazul angajaţilor din domeniul tehnologiilor informaţionale care se impozitează în modul stabilit prin art.24 alin.(21) din Legea pentru punerea în aplicare a titlurilor I şi II ale Codului fiscal, nu se completează.

În **anexa „Informaţia privind persoanele întreținute”** se indică:

în coloana 1 – numărul curent al angajatului, care trebuie să corespundă numărului curent al acestuia, conform Notei de informare (forma IALS14).

În cazul în care angajatul a solicitat două sau mai multe scutiri pentru persoanele întreținute, datele reflectate în col. 1 şi 2 ale anexei (numărul curent şi codul fiscal al angajatului) se repetă pentru fiecare persoana întreținută;

în coloana 2 – codul fiscal al angajatului;

în coloana 3 – codul fiscal al persoanei întreținute.

Corectarea erorilor comise în Nota de informare (forma IALS14), se efectuează în modul stabilit de art. 188 din Codul fiscal.